**Tájékoztatás közösségi szolgálatról**

A szakképzésről szóló törvény végrehajtására vonatkozó 12/2020. (II. 7.) Korm. rendelet 107. § (1) bekezdése alapján a technikumban az érettségi vizsga megkezdésének feltétele legalább ötven óra közösségi szolgálat teljesítése.

A rendelet 107.§ (3) bekezdése szerint a közösségi szolgálat a következő területeken végezhető:

*a)*egészségügyi,

*b)*szociális és karitatív,

*c)*oktatási,

*d)*kulturális és közösségi,

*e)*környezet- és természetvédelmi,

*f)*katasztrófavédelmi,

*g)*rendvédelmi szerveknél bűn- és balesetmegelőzési.

**Fontos tudnivalók:**

* Az 50 órás közösségi szolgálat sikeres teljesítése érdekében az iskola és a fogadó szervezetek között együttműködési megállapodás megkötése szükséges, amelynek mintája honlapunkról letölthető.
* A közösségi szolgálat teljesítése keretében egy órán hatvan perc közösségi szolgálati időt kell érteni azzal, hogy a helyszínre utazás és a helyszínről hazautazás ideje nem számítható be a teljesítésbe.
* A közösségi szolgálat során a tanuló naplót köteles vezetni, amelyben rögzíti, hogy mikor, hol, milyen időkeretben és milyen tevékenységet folytatott.